SVOA พุ่งแรงเกือบ 17% ลุ้นผลงานปีนี้ทุบสถิตินิวไฮ
SVOA บวกแรง 3 วันติด นิวไฮในรอบกว่า2ปี ล่าสุด ณ เวลา 11.58 น. ราคาอยู่ที่ 1.81 บาท บวก 0.26 บาท หรือ 16.77% สูงสุดที่ 1.84 บาท ต่ำสุดที่ 1.60 บาท มูลค่าซื้อขายที่ 386.46 ล้านบาท โบรกฯ คาดผลงานปีนี้ทำนิวไฮ
8 ส.ค. 2560

ผู้สื่อข่าวรายงานว่า บริษัท เอสวีโอเอ จำกัด (มหาชน) หรือ SVOA ล่าสุด ณ เวลา 11.58 น. ราคาอยู่ที่ 1.81 บาท บวก 0.26 บาท หรือ 16.77% สูงสุดที่ 1.84 บาท ต่ำสุดที่ 1.60 บาท มูลค่าซื้อขายที่ 386.46 ล้านบาท ขณะที่ดัชนีตลาดหุ้นไทยโดยรวมบวก 0.23%

โดยราคาหุ้น SVOA มีการปรับตัวขึ้นต่อเนื่องเป็นวันที่ 3 นับตั้งแต่วันที่ 4 ส.ค.60 จากราคาอยู่ที่ 1.53 บาท ขณะเดียวกันราคาหุ้นยังปรับตัวขึ้นทำนิวไฮในรอบกว่า 2 ปี นับตั้งแต่ราคาหุ้นปิดอยู่ที่ระดับ 1.81 บาท เมื่อวันที่ 14 ก.ค. 2558
ด้าน บล.เออีซี ระบุในบทวิเคราะห์ว่า SVOA เป็นหุ้นที่เข้าสู่ช่วงกำไรดี ราคาต่ำกว่า Book จึงเฝ้ารอคอยวันที่ราคาหุ้น SVOA วิ่งสุดแรง คงได้เห็นกันสักวัน ประเด็นชัดมากก็คือ Book value สูงระดับ 2.1 บาท
นอกจากนี้ แนวโน้มผลประกอบการปี 60 มีแววทำ New high ทุบสถิติ  เพราะการได้งานค่อนข้างมากที่เกี่ยวข้องกับการติดตั้งระบบคอมพิวเตอร์ให้โรงเรียน  และศูนย์ความรู้ต่างๆ งานของกระทรวงศึกษาธิการมีโอกาสรับเพิ่มอีกกว่าพันล้านบาท การรักษาระบบเชื่อมต่อของธนาคาร เช่น ตู้ ATM ต่างๆ
รวมทั้งระบบไอทีหน่วยงานราชการซึ่งบริษัทมีรับงานเหล่านี้อยู่แล้วจึงถือว่าแนวโน้มดี ส่วนแนวโน้มกราฟมีแววสร้าง New high ในรอบ 21 เดือนที่ 1.70 บาท  ราคานี้ของถูก เพราะ Oversold